હિમાચલના કુલ્લૂની ચૂંટણી સભામાં સોનિયા ગાંધીએ ભાજપના વડાપ્રધાન પદના ઉમેદવાર નરેન્દ્ર મોદી પર જોરદાર નિશાન સાધ્યું હતું. કોંગ્રેસ અધ્યક્ષે કહ્યું હતું કે નરેન્દ્ર મોદી દેશની જનતાને સ્વર્ગ બનાવવાનું જુઠ્ઠુ સપનું બતાવી રહ્યાં છે જ્યારે ભાજપનો પોતાનો રસ્તો વિનાશકારી છે. સોનિયા ગાંધીએ નરેન્દ્ર મોદી પર પ્રહાર કરતાં કહ્યું હતું કે 'ભાજપના મુખ્ય પ્રચારક નરેન્દ્ર મોદીની વાતોથી લાગે છે કે ચૂંટણીના પરિણામ આવી ચૂક્યાં છે અને તે સિંહાસન બેસી જશે. 'કોંગ્રેસ અધ્યક્ષે કહ્યું 'મોદી એક મહત્વપૂર્ણ વાત ભૂલી ગયા છે ચૂંટણીના પરિણામ તે નહી પરંતુ જનતા નક્કી કરશે. મને વિશ્વાસ છે કે જનતા કોંગ્રેસનો માર્ગ પસંદ કરશે.'